
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 471 


28 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
στο διατηρητέο κτίριο που βρίσκεται επί των οδών 
Λ. Αθηνών - Πειραιώς 76 του εγκεκριμένου ρυμοτο¬ 
μικού σχεδίου δήμου Πειραιά (Ν. Αττικής). 1 

Χαρακτηρισμός ως διατηρητέου του κελύφους του 
κτιρίου που βρίσκεται στη Θεσσαλονίκη και επί της 
οδού Αγίου Δημητρίου αριθμ. 25 και καθορισμός 
ειδικών όρων και περιορισμών δόμησης του, φερό- 
μενου ως ιδιοκτησίας των Ισαάκ, Δαβίδ, Λουκίας 
και Μίλης Σαλτιέλ. 2 


ΑΠΟΦΑΣΕΙ Σ 

Αριθ. 19928/5352 (1) 

Καθορισμός ειδικών όρων και περιορισμών δόμησης στο 
διατηρητέο κτίριο που βρίσκεται επί των οδών Λ. Αθη¬ 
νών - Πειραιώς 76του εγκεκριμένου ρυμοτομικού σχε¬ 
δίου δήμου Πειραιά (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 110 και 327 του από 
14.7.1999 Π. Δ/τος «Κώδικας Βασικής Πολεοδομικής Νο¬ 
μοθεσίας» (Δ' 580), όπως το άρθρο 110 τροποποιήθηκε 
με το άρθρο 3 και το άρθρο 327 με το άρθρο 2 του 
Ν. 2831/2000 «Τροποποίηση των διατάξεων του Ν. 1577/ 
1985 «Γενικός Οικοδομικός Κανονισμός» και άλλες πολε- 
οδομικές διατάξεις (Α' 140). 

2. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27του Ν. 2081/1992 (Α' 154) και αντικα- 
ταστάθηκεμετηνπαρ. 2ατου άρθρου 1 του Ν. 2469/1997 
(Α' 38). 

3. Την υπ’ αριθ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 


ροταξίας και Δημοσίων Έργων στον Γενικό Γραμματέα, 
και στους Προϊσταμένους των γενικών Διευθύνσεων, Δι¬ 
ευθύνσεων καιτμημάτωντου Υπουργείου Περιβάλλοντος 
Χωροταξίας και Δημοσιών Έργων - πλην Γενικής Γραμμα- 
τείας Δημοσίων Έργων» (1126 Β716.12.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 14.3.2000 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 23.5.2000 σύμφωνη γνώμη της φερόμενης ι- 
διοκτήτριας εταιρείας με τον τίτλο «ΡΑΘΤΟΒΥ ΟυΤΙΕΤ 
ΑΈ.» (αρ. πρ. Υ.ΠΕ.ΧΩ.Δ.Ε 13577/6143/24.5.2000). 

7. Το γεγονός ότι από της κανονικές διατάξεις της από¬ 
φασης αυτής δεν προκαλείται δαπάνη σε βάρος του κρα¬ 
τικού προϋπολογισμού και του οικείου ΟΤΑ, αποφασίζου¬ 
με: 

1. Στο κτίριο που βρίσκεται επί των οδών Λ. Αθηνών - Πει¬ 
ραιώς 76 του εγκεκριμένου ρυμοτομικού σχεδίου του δή¬ 
μου Πειραιά (Ν. Αττικής) φερόμενο ως ιδιοκτησία της 
εταιρείας με την επωνυμία «ΡΑΘΤΟΒΥ ΟΨΤΕΕΤ ΑΈ.» και 
το οποίο έχει χαρακτηριστεί ως διατηρητέο με την αρ. 
7863/ 1383/30.1.1997 απόφαση του υπουργού Περιβάλ¬ 
λοντος Χωροταξίας και Δημοσίων Έργων (Δ' 267) καθορί¬ 
ζονται ειδικοί όροι και περιορισμοί δόμησης ως εξής: 

Αα. Επιτρέπεται η προσθήκη καθ’ ύψος και κατ’ επέκτα¬ 
ση του υπάρχοντος Β' ορόφου, εντός του περιγράμματος 
του υπάρχοντος διατηρητέου κτιρίου (κτίριο Α) σε τρεις 
στάθμες (+11,68 + 14,18+ 16,68) (προσθήκη Β', Γ'καιΔ' 
ορόφου). 

β. Η ως άνω προσθήκη τοποθετείται σε εσοχή και πρέ¬ 
πει να απέχει από την όψη του κτιρίου επί της οδού Πει¬ 
ραιώς 7 μ. και της όψης επί της οδού Μοσχολέα 5 μ. 

γ. Το συνολικό ύψοςτου κτιρίου συμπεριλαμβανομένου 
και του ύψους της στέγης της προσθήκης δεν θα υπερ¬ 
βαίνει τα 21.00 μέτρα, μετρούμενο από την νόμιμη υψο¬ 
μετρική αφετηρία στο πρόσωπο της οδού Πειραιώς. 

δ. Στη προσθήκη επιτρέπεται η χρήση πέντε κινηματο¬ 
γράφων, μετά των απαραιτήτων εγκαταστάσεων, εστια¬ 
τορίου, αναψυκτηρίου, μικρού εκθεσιακού χώρου και μι¬ 
κρού καταστήματος. 

ε. Επιτρέπονται οι προσθήκες μικρών τμημάτων κατ’ 
επέκταση και καθ’ ύψος για τη δημιουργία κλιμακοστα¬ 
σίου, πυρασφαλείας και ανελκυστήρων ύψους 16.85 μ. 
καθώς και η προσθήκη καθ’ ύψος για την επέκταση του 
υπάρχοντος κλιμακοστασίου και ανελκυστήρος στην 
πλάγια (δυτική) πλευρά του κτιρίου, ύψους 16,85 μ. 

Β. Επιτρέπεται η ενίσχυση του φέροντος οργανισμού 
του διατηρητέου κτιρίου με μεταλλικά στοιχεία καθώς και 
η προσθήκη κυλισμένης κλίμακας. 

Γ. Επιτρέπεται η ανέγερση νέου κτιρίου (κτίριο Β) δια¬ 
στάσεων 3.30 X 53.0 μ. που θα αποτελείται από 5 υπέρ¬ 
γειους ορόφους με χρήση γραφείων και 3 υπόγειους 
ορόφους για τη δημιουργία χώρων στάθμευσης και των 
βοηθητικών εγκαταστάσεων του κτιρίου. Το συνολικό ύ¬ 
ψος του νέου κτιρίου συμπεριλαμβανομένου και του στη¬ 
θαίου δεν θα υπερβαίνει τα 16,50 μ. μετρούμενο από την 
νόμιμη υψομετρική αφετηρία της οδού Πειραιώς. Πάνω 
από το ως άνω ύψος επιτρέπεται μόνο η κατασκευή απο¬ 
λήξεων του κλιμακοστασίου. 

Δ. Επιτρέπεται η κατασκευή μικρής πτέρυγας διαστά¬ 
σεων 3,86 μ. X16,27 μ. για τη σύνδεση του νέου κτιρίου με 
το διατηρητέο, της οποίας το συνολικό ύψος δεν θα υ¬ 
περβαίνει τα 9,50. 

ΣΤ. Επιτρέπεται η δημιουργία υπαίθριου χώρου στάθ¬ 
μευσης. 

Ζ. Επιβάλλεται η διαμόρφωση ζώνης υψηλού πρασίνου 
πλάτους 4 μ., καθώς και η υποχρεωτική φύτευση των τμη¬ 


μάτων πρασίνου που σημειώνονται στο διάγραμμα κάλυ¬ 
ψης. 

Οι παραπάνω ρυθμίσεις, γίνονται χωρίς υπέρβαση των 
ισχυόντων στη περιοχή όρων και περιορισμών δόμησης 
και θα είναι σύμφωνες με τις διατάξεις περί των χώρων 
στάθμευσης και του κτιριοδομικού κανονισμού, και φαί¬ 
νονται στο σχετικό πρωτότυπο διάγραμμα κάλυψης σε 
κλίμακα 1:500 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την αρ. 
19928/2000 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Απαιτείται έγκριση της αρχιτεκτονικής μελέτης ε¬ 
φαρμογής από το αρμόδιο τμήμα Παραδοσιακών Οικι¬ 
σμών της Διεύθυνσης Πολεοδομικού Σχεδιασμού. 

3. Κατά τα λοιπά εξακολουθούν να ισχύουν τα οριζόμε¬ 
να με την αρ. 7863/1383/30.1.1997 απόφαση του Υπουρ¬ 
γού Περιβάλλοντος Χωροταξίας και Δημοσίων Έργων με 
την οποία χαρακτηρίσθηκε το κτίριο ως διατηρητέο. 

4. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 21 Ιουλίου 2000 

Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 




ΥΔΙΣΤΑΜΕΝΟ ΔΙΑΤΗΡΗΤΕΟ ΚΤΙΡΙΟ Α 

Αριθ. 4448 (2) 

Χαρακτηρισμός ως διατηρητέου του κελύφους του κτιρί¬ 
ου που βρίσκεται στη Θεσσαλονίκη και επί της οδού Α¬ 
γίου Δημητρίου αριθμ. 25 και καθορισμός ειδικών ό¬ 
ρων και περιορισμών δόμησης του, φερόμενου ως ι¬ 
διοκτησίας των Ισαάκ, Δαβίδ, Λουκίας και Μίλης 
Σαλτιέλ.» 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

Του Ν. 1577/1985 (Φ.Ε.Κ. 210 Α') «Γενικός Οικοδομικός 
Κανονισμός» και ειδικότερα των άρθρων 3 και 4 αυτού, ό¬ 
πως το άρθρο αυτό τροποποιήθηκε με το Ν. 1772/1988 
(Φ.Ε.Κ. 91 Α'),συμπληρώθηκε με το άρθρο 22 του Ν. 
2300/1995 (Φ.Ε.Κ. 69 Α') και αντικαταστάθηκε με το άρ¬ 
θρο 3του Ν. 2831 /2000 (Φ.Ε.Κ. 140Α') «Τροποποίηση των 
διατάξεων του Ν.1577/1985 «Γενικός Οικοδομικός Κανο¬ 
νισμός» και άλλες πολεοδομικές διατάξεις». 

Του Π.Δ. 358/1986 (Φ.Ε.Κ. 158 Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ.(αα) και (δδ), που αναψέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

Του Π.Δ. 92/1987 (Φ.Ε.Κ. 51 Α') «Οργανισμός Υπουργεί¬ 
ου Βόρειας Ελλάδας», όπως τροποποιήθηκε και συμπλη¬ 
ρώθηκε με τις διατάξεις του Π.Δ./τος 492/1988 (Φ.Ε.Κ. 
224 Α'). 

2. Την απόφαση Υ.704/19.8.1988 (Φ.Ε.Κ. 575 θ') του 
Πρωθυπουργού, για τη μετονομασίατου Υπουργείου Βό¬ 
ρειας Ελλάδας σε Υπουργείο Μακεδονίας - Θράκης. 

3. Την από 12 Ιουνίου 2000 αιτιολογική έκθεση της Δι¬ 
εύθυνσης Πολιτισμού του Υπουργείου Μακεδονίας - 
Θράκης. 

4. Την από 19 Ιουνίου 2000 απάντηση των ιδιοκτητών 
του υπόψη κτιρίου, στην οποία δηλώνουν ότι συμφωνούν 
με την πρόταση και αποδέχονται τον χαρακτηρισμό του 
κηρίου, αποφασίζουμε: 

1. Χαρακτηρίζουμε ως διατηρητέο το κέλυφος του κτι¬ 
ρίου που βρίσκεται στη Θεσσαλονίκη και επί της οδού Α¬ 
γίου Δημητρίου αριθμ. 25, φερόμενο ως ιδιοκτησίας των 
Ισαάκ, Δαυίδ, Λουκίας και Μίλης Σαλτιέλ, όπως φαίνεται 
στο συνημμένο τοπογραφικό διάγραμμα σε κλίμακα 
1:2000, που θεωρήθηκε από τη Δ/νση Πολιτισμού του 
Υ.ΜΑ.Θ. και που σε σμίκρυνση αντίτυπό του δημοσιεύεται 
με την απόφαση αυτή, για τους παρακάτω κυρίως λό¬ 
γους: 

α. Είναι κτίριο χαρακτηριστικό της οικονομική ιστορίας 
της Θεσσαλονίκης (κτίριο κατεργασίας και αποθήκευσης 
καπνού), και διατηρεί το στυλ της λειτουργίας του και της 
εποχήςτου. 


β. Οι όψεις του παρουσιάζουν αισθητικό και αρχιτεκτο¬ 
νικό ενδιαφέρον διαφοροποιούν και εμπλουτίζουν την 
ποικιλομορφία του αστικού τοπίου της περιοχής Αγίου. 
Δημητρίου. 

γ. Η διατήρηση του κτιρίου συμβάλλει στη διάσωση της 
παραδοσιακής αρχιτεκτονικής ειδικών κτιρίων των αρχών 
του 20ου αιώνα και εμπλουτίζει το κτιριακό απόθεμα του 
παραδοσιακού πλούτου της πόλης. 

δ. Με το χαρακτηρισμό του υπόψη κτιρίου αυξάνεται η 
ποικιλομορφία του αστικού τοπίου και διατηρείται η πα¬ 
ραδοσιακή ατμόσφαιρα στην περιοχή αυτή του κέντρου 
της Θεσσαλονίκης. 

2. Στο χαρακτηριζόμενο ως διατηρητέο κέλυφος του 
κτιρίου απαγορεύεται κάθε αφαίρεση, αλλοίωση ή κατα¬ 
στροφή των επιμέρους αρχιτεκτονικών και διακοσμητι- 
κών στοιχείων του κελύφους. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου εφόσον δεν αλλοιώνεται ο γενικός αρχι¬ 
τεκτονικός χαρακτήρας του κελύφους. Επιτρέπεται επί¬ 
σης και η αλλαγή χρήσης του από καπνομάγαζο σε 
ξενοδοχείο. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα, που να πληροφορούν για 
την χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται έγκριση της Επιτροπής Πο- 
λεοδομικού και Αρχιτεκτονικού Ελέγχου (Ε.Π.Α.Ε.) και 
της Διεύθυνσης Πολιτισμού του Υπουργείου Μακεδονίας 
- Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, εντός προθεσμίας εξήντα (60) 
ημερών αρχόμενης από της επομένης της δημοσιεύσεώς 
της στην Εφημερίδα της Κυβερνήσεως, σύμφωνα με τις 
διατάξεις το άρθρου 46 του Π.Δ. 18/1989 «Κωδικοποίηση 
Διατάξεων νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Θεσσαλονίκη, 20 Ιουλίου 2000 

Ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

